ᱰᱮᱵᱷᱤᱰ ᱦᱤᱞᱵᱚᱨᱴ

ᱧᱩᱛᱩᱢ  ᱰᱮᱵᱷᱤᱰ ᱦᱤᱞᱵᱚᱨᱴ ᱡᱤᱭᱚᱱ ᱡᱟᱱᱟᱢ ᱢᱟᱺᱦᱤᱛ ᱒᱓ ᱡᱟᱱᱩᱣᱟᱨᱤ ᱑᱘᱖᱒ ᱜᱩᱨ ᱢᱟᱺᱦᱤᱛ ᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱔᱓ ᱜᱩᱱᱮᱞᱠᱷᱟ
ᱡᱟᱜ ᱥᱟᱬᱮᱥ
ᱥᱟᱱᱟᱥᱤ ᱮᱱᱮᱢHilbert's basis theorem
Hilbert's axioms
Hilbert's problems
Hilbert's program
Einstein–Hilbert action
Hilbert space

ᱰᱮᱵᱷᱤᱰ ᱦᱤᱞᱵᱚᱨᱴ ᱫᱚ ᱢᱤᱫ ᱡᱚᱨᱢᱟᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱡᱮᱜᱮᱛ ᱨᱤᱱᱤᱡ ᱧᱩᱛᱩᱢᱟᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱢᱮᱱᱛᱮ ᱦᱚᱸ ᱠᱚ ᱢᱮᱱᱟᱣᱟᱭᱟ ᱑᱙ᱭᱟᱱ ᱟᱨ ᱒᱐ᱭᱟᱱ ᱥᱟᱞᱮ ᱚᱠᱛᱚ ᱨᱮ ᱾ ᱦᱤᱞᱵᱚᱨᱴ ᱫᱚ ᱛᱚᱞᱟᱥ ᱟᱨ ᱩᱛᱱᱟᱹᱣ ᱞᱮᱫ ᱛᱟᱦᱮᱸᱫ ᱟᱭᱢᱟ ᱢᱩᱬᱩᱛ ᱫᱤᱥᱦᱩᱫᱤᱥ ᱠᱚ ᱚᱛᱚᱥᱚᱝ (Geometry) ᱤᱫᱤ ᱠᱟᱛᱮ ᱾ ᱩᱱᱤᱫᱚ ᱦᱩᱞᱵᱚᱨᱴ ᱥᱯᱮᱥᱮᱥ ᱧᱩᱛᱩᱢ ᱛᱮ ᱢᱤᱫ ᱛᱷᱤᱭᱚᱨᱤ ᱦᱚᱸᱭ ᱚᱰᱚᱠ ᱞᱮᱜᱼᱟ ᱾ ᱟᱡᱟᱜ ᱡᱤᱭᱚᱱ ᱠᱚ ᱧᱮ ᱜᱚᱴᱟ ᱜᱮ ᱮᱞᱠᱷᱟ ᱮᱞᱠᱷᱟ ᱜᱮᱢ ᱧᱮᱞᱧᱟᱢᱟ ᱾ ᱮᱞᱠᱷᱟ ᱨᱮ ᱟᱡᱟᱜ ᱮᱱᱮᱢ ᱫᱚ ᱚᱦᱚ ᱜᱮ ᱦᱤᱲᱤᱧᱚᱜᱼᱟ ᱾
ᱦᱤᱞᱵᱚᱨᱴ ᱫᱚ ᱡᱚᱨᱡᱽ ᱠᱟᱱᱴᱚᱨᱟᱜ ᱥᱮᱴ ᱛᱷᱤᱭᱚᱨᱤ ᱟᱨ ᱤᱱᱯᱷᱤᱱᱟᱭᱤᱴ ᱮᱞ ᱠᱟᱛᱷᱟᱭ ᱯᱩᱥᱴᱟᱹᱣ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱮᱞᱠᱷᱟ ᱛᱷᱚᱠ ᱨᱮ ᱧᱩᱛᱩᱢᱟᱱ ᱟᱹᱭᱩᱨ ᱫᱚ ᱑᱙᱐᱐ ᱥᱟᱞᱮ ᱨᱮᱱᱟᱜ ᱮᱴᱠᱮᱴᱚᱬᱮ ᱥᱟᱢᱴᱟᱣ ᱠᱟᱛᱮ ᱥᱚᱫᱚᱨ ᱾ ᱱᱚᱶᱟ ᱮᱴᱠᱮᱴᱚᱬᱮ ᱠᱚ ᱥᱚᱞᱦᱮ ᱞᱟᱹᱜᱩᱫ ᱛᱚᱦᱚᱨ ᱩᱛᱱᱟᱹᱣ  ᱞᱟᱹᱜᱤᱫ ᱯᱟᱹᱨᱩᱠᱷᱩᱭᱟᱹ ᱠᱚᱭ ᱪᱮᱛᱟᱣ ᱞᱮᱫ ᱠᱚ ᱛᱟᱦᱮᱸᱫ ᱾ ᱦᱤᱞᱵᱚᱨᱴ ᱟᱨ ᱟᱡ ᱨᱤᱱ ᱟᱪᱮᱫ ᱠᱚ ᱟᱭᱢᱟ ᱠᱷᱚᱸᱫᱽᱨᱚᱸᱫ ᱠᱟᱛᱮ ᱱᱮᱵᱮᱛᱟᱨ ᱡᱟᱜ ᱥᱟᱬᱮᱥ ᱨᱮᱭᱟᱜ ᱟᱞᱜᱟ ᱛᱮ ᱥᱚᱝ ᱥᱟᱢᱟᱱ ᱠᱚ ᱠᱚ ᱚᱰᱚᱠ ᱞᱮᱫ ᱛᱟᱦᱮᱸᱫ ᱾

ᱡᱤᱭᱚᱱ
ᱟᱞᱵᱚᱨᱴ ᱫᱚ ᱒᱓ ᱡᱟᱱᱩᱣᱟᱨᱤ ᱑᱘᱖᱒ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱦᱩᱰᱤᱧ ᱵᱚᱭ ᱢᱤᱫ ᱦᱚᱲᱮ ᱛᱟᱦᱮᱸ ᱠᱟᱱᱟ ᱾ ᱟᱯᱟᱛᱟ ᱫᱚ ᱳᱴᱳ ᱟᱨ ᱮᱸᱜᱟᱛ ᱫᱚ ᱢᱟᱨᱤᱭᱟ ᱛᱷᱮᱨᱮᱥᱤ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾ ᱦᱤᱞᱵᱚᱨᱴ ᱫᱚ ᱠᱚᱱᱤᱠᱞᱵᱟᱨᱜᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ, ᱚᱸᱰᱮ ᱫᱚ ᱟᱡ ᱟᱯᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱑᱘᱗᱒ ᱥᱟᱞᱮ ᱨᱮ ᱦᱤᱞᱵᱚᱨᱴ ᱫᱚ ᱯᱷᱨᱮᱰᱨᱤᱪ ᱵᱤᱨᱫᱜᱟᱲ ᱨᱚ ᱥᱮᱞᱮᱫ ᱮᱱᱟᱭ ᱾ ᱛᱚᱵᱮ ᱚᱸᱰᱮ ᱵᱟᱭ ᱠᱩᱥᱤ ᱞᱮᱱ ᱛᱮ ᱥᱟᱭᱤᱱᱥ ᱚᱨᱤᱭᱮᱱᱴᱮᱰ ᱣᱤᱞᱦᱮᱞᱢ ᱡᱤᱢᱱᱟᱥᱤᱭᱚᱢ ᱵᱤᱨᱫᱟᱹᱜᱟᱲ ᱛᱮ ᱩᱪᱟᱹᱲ ᱞᱮᱱᱟᱭ ᱟᱨ ᱚᱸᱰᱮ ᱠᱷᱚᱱ ᱑᱘᱘᱐ ᱥᱟᱞᱮᱨᱮ ᱥᱚᱱᱮᱨᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱘᱘᱕ ᱥᱟᱞᱮᱨᱮ ᱰᱚᱠᱴᱚᱨᱮᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱤᱝᱥᱚᱵᱟᱨᱜᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱭᱟᱨ ᱢᱟᱪᱮᱫ ᱞᱮᱠᱟᱛᱮᱭ ᱛᱟᱦᱮᱸᱭᱮᱱᱟ ᱑᱘᱘᱖ ᱠᱷᱚᱱ ᱑᱘᱙᱕ ᱥᱟᱞᱮ ᱫᱷᱟᱹᱵᱤᱡ ᱾ ᱚᱱᱟ ᱛᱟᱭᱚᱢ ᱯᱷᱞᱤᱠᱥ ᱠᱞᱤᱱ ᱧᱩᱛᱩᱢᱟᱱ ᱯᱩᱨᱩᱫᱷᱩᱞ ᱢᱟᱪᱮᱫᱼᱮ ᱵᱷᱟᱜᱟᱣᱮᱱ ᱛᱟᱭᱚᱢ ᱚᱱᱟ ᱴᱷᱟᱶ ᱨᱮᱜᱮ ᱦᱤᱞᱵᱤᱨᱴ ᱫᱚ ᱯᱩᱨᱩᱫᱷᱩᱞ ᱢᱟᱪᱮᱫ ᱞᱮᱠᱟᱛᱮᱭ ᱛᱟᱦᱮᱸᱭᱮᱱᱟ ᱾ ᱟᱨ ᱚᱸᱰᱮ ᱜᱮ ᱡᱤᱭᱚᱱ ᱵᱷᱩᱨᱮ ᱛᱟᱜᱮᱸᱭᱮᱱᱟ ᱾ ᱟᱡ ᱨᱤᱱ ᱟᱪᱮᱫ ᱠᱚ ᱢᱩᱸᱫᱽ ᱨᱮ ᱦᱮᱨᱢᱟᱱ ᱣᱮᱭᱞᱤ, ᱤᱢᱟᱱᱩᱭᱮᱞ ᱞᱟᱥᱠᱚᱨ, ᱮᱨᱱᱥᱴ ᱡᱚᱨᱢᱮᱞᱚ, ᱠᱟᱨᱞ ᱜᱚᱥᱛᱚᱵᱽ ᱦᱮᱢᱯᱮᱞ ᱮᱢᱟᱱ ᱠᱚ ᱟᱡ ᱠᱤᱱ ᱜᱚᱲᱚ ᱠᱚ ᱞᱮᱠᱟᱛᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱜᱮ ᱧᱩᱛᱩᱢᱟᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱮᱢᱤ ᱱᱤᱭᱚᱫᱚᱨ ᱟᱨ ᱟᱞᱚᱧᱡᱚ ᱪᱚᱨᱪ ᱮᱢᱟᱱ ᱠᱚ ᱟᱡ ᱥᱟᱶ ᱜᱮ ᱛᱟᱦᱮᱸᱠᱟᱱᱟ ᱾ ᱟᱡ ᱨᱤᱱ ᱖᱙ ᱜᱚᱴᱟᱝ ᱯᱤᱹᱮᱪᱰᱤ ᱟᱪᱮᱫ ᱠᱚ ᱢᱩᱸᱫ ᱟᱭᱢᱟ ᱟᱪᱮᱫ ᱫᱚ ᱦᱟᱯᱮᱱ ᱨᱮ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱠᱚ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾

ᱵᱟᱨᱦᱮ ᱡᱚᱲᱟᱣ ᱠᱚ

 Hilbert Bernays Project
 Hilbert's 23 Problems Address
 ICMM 2014 dedicated to the memory of D.Hilbert
 Hilbert's radio speech recorded in Königsberg 1930 (in German) , with English translation 
 Wolfram MathWorld – Hilbert'Constant
 'From Hilbert's Problems to the Future', lecture by Professor Robin Wilson, Gresham College, 27 February 2008 (available in text, audio and video formats).

Category:!Main category